Diari Oficial de la Generalitat Valenciana


Sumari del DOGV 7246, del 02-04-2014 (2014/2770)

RESOLUCIÓ de 20 de març de 2014, del president de l'Institut Valencià de Competitivitat Empresarial (IVACE), per la qual es convoca la Borsa de Tutors 2014 com a proveïdors de servicis especialitzats per a oferir a les empreses beneficiàries en el marc del programa de formació a empreses en matèria d'internacionalització.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7246

Data del DOGV
:   02-04-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/2770


Data del document
:   20-03-2014

Organisme emissor
:   Institut Valencià de Competitivitat Empresarial

Tipus de document
:   Resolució

Correcció d'errades

RESOLUCIÓ de 20 de març de 2014, del president de l'Institut Valencià de Competitivitat Empresarial (IVACE), per la qual es convoca la Borsa de Tutors 2014 com a proveïdors de servicis especialitzats per a oferir a les empreses beneficiàries en el marc del programa de formació a empreses en matèria d'internacionalització. [2014/2770]  
L'Institut Valencià de Competitivitat Empresarial (IVACE) té prevista la convocatòria d'ajudes a les empreses de la Comunitat Valenciana per a impulsar el seu accés als mercats internacionals per mitjà d'accions de formació contínua en l'àmbit de la internacionalització de les PIMES cofinançades pel Fons Social Europeu. En este sentit, es preveu la convocatòria d'un programa dirigit a empreses amb escassa experiència en distints àmbits del comerç exterior que estiguen considerant la internacionalització com a ferramenta de millora de la seua posició.  
  
Per això i a fi d'homologar als professionals capacitats per a prestar els servicis de formació a les empreses que seran objecte d'ajuda en la futura convocatòria d'ajudes en l'àmbit referit, IVACE convoca per a l'exercici 2014 la bolsa de tutors per a formació a empreses.  
  
Per això, i en virtut de les competències que em conferix l'article 4 del Decret 4/2013, de 4 de gener, pel qual s'aprova el Reglament d'Organització i Funcionament de l'Institut Valencià de Competitivitat Empresarial (IVACE), resolc:  
  
Article 1. Objecte  
La present resolució té per objecte posar en marxa una convocatòria per a seleccionar i homologar proveïdors de servicis de formació en internacionalització per a oferir a les empreses en el marc del Programa de Formació a Empreses en Matèria d'Internacionalització.  
  
  
Article 2. Definicions  
Als efectes d'esta convocatòria, s'establixen les definicions següents:  
- Empresa beneficiària: empresa que presentarà la seua sol·licitud al Programa de Formació a Empreses en Matèria d'Internacionalització convocat per l'IVACE, i que després del procediment de concurrència competitiva previst a este efecte resultarà beneficiària de les accions formatives que prestarà el personal especialitzat en internacionalització empresarial i integrat en la borsa de tutors 2014.  
- Personal tutor: persones físiques o jurídiques que s'adherisquen a la present convocatòria per tindre els requisits exigits i que es comprometen a prestar els servicis de formació en internacionalització a les empreses beneficiàries de la convocatòria d'ajudes aprovada a este efecte per l'IVACE. El conjunt d'adhesions validada conformarà la borsa de tutors 2014.  
  
Article 3. Característiques de la formació a prestar pel personal integrat en la Borsa de Tutors 2014  
La formació, de caràcter pràctic, serà impartida per professionals amb experiència en distints àmbits de la internacionalització, d'acord amb les actuacions previstes que més avall s'indiquen:  
1. Tutoria d'iniciació a l'exportació.  
2. Tutoria en contractació pública internacional.  
3. EXPORNET, tutoria en màrqueting digital internacional.  
4. Tutoria de finançament internacional.  
L'exercici de la seua funció estarà regulat per un contracte de prestació de servicis firmat entre l'empresa beneficiària i el personal tutor i quedarà subjecte a un codi de conducta tutelat per l'IVACE que es podrà descarregar de la pàgina web d'IVACE ?http: //www.ivace.es?.   
A fi de verificar l'eficàcia del programa i el treball del personal tutor, IVACE realitzarà una labor de seguiment i sol·licitarà tant a l'empresa beneficiària com al personal tutor un informe amb qüestions relatives al funcionament i desenrotllament del treball que permeta avaluar i portar un seguiment de les incidències que es puguen produir.  
La labor del personal tutor seleccionat i assignat a les empreses beneficiàries del programa convocat per l'IVACE serà formar les persones indicades per l'empresa beneficiària corresponent en totes aquelles qüestions i estratègies adequades de cada àmbit d'actuació. A estos efectes, es descriu en els annexos a esta convocatòria el contingut i els detalls específics dels programes formatius la convocatòria dels quals està prevista.  
El personal tutor haurà d'estar en condicions d'oferir els servicis proposats a qualsevol empresa de la Comunitat Valenciana que ho sol·licite, amb independència del municipi en què s'ubique l'empresa, sent esta una condició necessària per a poder participar en el programa.  
  
  
Article 4. Tarifes i duració màxima  
La retribució pels servicis de tutoria en internacionalització prestats i la duració d'estos s'ajustarà als límits següents:  
  
Tutoria Import a percebre pel personal tutor (IVA exclòs) Duració Període  
Tutoria d'iniciació a l'exportació 3.600 - 90 hores Fins a un màxim de 6 mesos  
Tutoria en contractació pública internacional 1.800 - 30 hores Fins a un màxim de 3 mesos  
EXPORNET, tutoria en màrqueting digital internacional 2.500 - - Fins a un màxim de 6 mesos  
Tutoria de finançament internacional 3.600 - - Fins a un màxim de 6 mesos  
  
  
  
La dita retribució es farà efectiva per l'empresa beneficiària de la formació al personal tutor en el moment d'acabament de cada una de les fases, si és el cas, de què conste el programa, segons la descripció que consta en l'annex i després de la presentació dels entregables corresponents indicats igualment en la descripció de cada programa (que hauran de ser aprovats per l'IVACE), així com de les factures corresponents expedides d'acord amb la normativa vigent.  
Queden inclosos en la retribució els gastos de desplaçament i qualssevol altres que siguen necessaris per al desenrotllament del servici descrit en les presents bases.  
En les factures s'haurà d'incloure la llegenda «Formació cofinançada pel FSE».  
  
Article 5. Constitució de la Borsa de Tutors 2014  
5.1. Criteris d'avaluació:  
Les persones físiques o jurídiques que desitgen inscriure's en la Borsa de Tutors 2014 hauran de complir els requisits indicats a continuació, i la seua selecció es realitzarà en règim de concurrència competitiva en funció de la puntuació obtinguda segons els màxims igualment indicats:  
5.2. Presentació de sol·licituds d'adhesió:  
Les persones físiques o jurídiques que desitgen inscriure's en la borsa de tutors 2014 hauran d'aportar en la data límit de divendres 17 d'abril de 2014, la documentació següent:  
1. Sol·licitud d'adhesió segons el model disponible en la pàgina web de l'IVACE: ?http://www.ivace.es-  
2. Fotocòpia simple de títols o diplomes a acreditar.  
3. Acreditació suficient de l'experiència professional indicada.  
4. Títols oficials expedits per l'Escola Oficial d'Idiomes, certificats expedits per organismes i institucions oficials estrangeres, diplomes expedits per organismes de reconegut prestigi que acrediten el nivell de coneixement de l'idioma, o declaració del professional. En els dos últims supòsits, l'IVACE podrà realitzar les proves que estime convenients per a avaluar el nivell d'idioma del professional.  
5. Acreditació suficient dels mèrits indicats.  
6. Exclusivament per a candidats/es a personal tutor en Contractació Pública Internacional: creditació suficient d'haver realitzat els projectes de contractació pública internacional indicats.  
7. Exclusivament per a candidats/es a personal tutor en la Recerca de Finançament Internacional: acreditació suficient d'haver realitzat els projectes de finançament internacional indicats.  
En el cas que siguen persones jurídiques els que desitgen aportar professionals a la borsa de tutors 2014, la inscripció l'hauran de fer les persones jurídiques, amb les seues dades completes, però aportant les dades i els CV dels professionals proposats, perquè puguen ser baremats de la mateixa manera que les persones físiques, en els termes anteriorment esmentats; no obstant això, les persones jurídiques només podran subscriure contractes amb les empreses beneficiàries si les prestacions objecte del contracte estan compreses dins dels fins, objecte o àmbit d'activitat que, d'acord amb els seus estatuts o regles fundacionals, els siguen propis, de tal manera que no podran formar part de la borsa les persones jurídiques que no complisquen tal exigència de capacitat.  
La dita documentació s'haurà de presentar davant del Registre d'Entrada de l'IVACE (Castán Tobeñas, 77, accés pel carrer Nou d'octubre, torre 2, planta S-1, 46517 València) o en qualsevol de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
En el cas que la sol·licitud no estiguera omplida en tots els seus termes o no fóra acompanyada de la resta de la documentació exigida, l'IVACE requerirà el sol·licitant o el representant legal de l'entitat perquè, en un termini màxim de 10 dies hàbils, esmene la falta o adjunte els documents preceptius, amb la indicació que si així no ho fera, es considerarà desistida la seua petició i se li comunicarà eixa circumstància.  
  
La constatació d'alguna irregularitat o falsedat en la documentació aportada suposarà la denegació de la sol·licitud d'inscripció en la borsa de tutors 2014, sense perjuí d'altres accions que pogueren correspondre.  
  
5.3. Avaluació i selecció del personal tutor:  
Una comissió d'avaluació valorarà les sol·licituds d'adhesió rebudes, i elevarà proposta d'aquelles que hagen aconseguit almenys la puntuació mínima establida per a cada apartat del barem.  
La dita Comissió estarà composta per:  
- Presidenta: directora de l'Àrea d'Internacionalització.  
- Secretària: directora de l'Àrea de Suport Intern.  
- Vocal: tècnic del Departament d'Internacionalització.  
5.4. Documentació a aportar pel personal tutor seleccionat:  
Una vegada valorades les sol·licituds i únicament per a aquells perfils proposats per a formar part de la borsa de tutors 2014 serà necessari aportar en un termini màxim de deu (10) dies la documentació següent:  
  
- en el cas de persones físiques: fotocòpia de l'alta en el règim d'autònoms de la Seguretat Social, així com l'últim pagament efectuat.  
- en el cas de persones jurídiques: certificat de compliment d'obligacions tributàries (AEAT) i davant de la Seguretat Social, així com còpia de l'escriptura i dels estatuts vigents de la societat.  
- acceptació del Codi de Conducta o de Bones Pràctiques disponible en la pàgina web de l'IVACE: ?http://www.ivace.es?.  
Vista la proposta de la Comissió, el director general de l'IVACE resoldrà les sol·licituds presentades, i es publicarà la composició definitiva de la borsa de tutors 2014 en la pàgina web de l'IVACE: ?http://www.ivace.es?.  
  
Article 6. Assignació de les empreses a formar  
A l'inici del programa, l'IVACE presentarà una terna de candidats/es a cada empresa beneficiària entre els que constituïsquen la borsa de tutors 2014, tenint en compte les característiques i necessitats de l'empresa (sector, mercats d'interés, etc.), de manera que siga la mateixa empresa la que realitze la selecció última del personal tutor entre les diferents candidatures.  
  
Article 7. Obligacions del personal tutor seleccionat  
A) Amb caràcter general:  
1. Tractar com a confidencial tota la informació rebuda de l'IVACE, de l'empresa beneficiària que se li haja assignat o que haja rebut de tercers, en relació amb les activitats previstes en el programa.  
2. Abstindre's d'intervindre en activitats en què es puga produir un conflicte d'interessos amb els objectius de l'IVACE o que puguen suposar competència, excepte acord exprés i per escrit de les parts.  
B) Durant el període de formació a l'empresa:  
1. Prestar tots els servicis acordats per l'IVACE en el marc del Programa.  
2. Realitzar totes les activitats acordades amb la major diligència i perícia que posseïsca com a professional qualificat i, en particular, disposar dels mitjans materials i, si és el cas, humans, necessaris per a desenrotllar la formació, en els termes arreplegats en les presents bases i en el document d'adhesió al programa.  
3. Mantindre durant la duració del programa, les aptituds per a la prestació de tots els servicis mencionats en les presents bases i en el document d'adhesió al programa.  
4. Respondre de tots els danys i perjuís que ocasione en l'execució dels servicis, tant davant de l'IVACE com davant de tercers.  
5. Guardar confidencialitat durant la vigència de la formació i després d'esta durant un període de cinc (5) anys, respecte de tota aquella informació rebuda de l'IVACE de l'empresa acollida al Programa o que haja rebut de tercers, en relació amb les activitats previstes en estes bases, i no podrà fer un ús d'esta diferent del compliment dels fins propis del programa, ni cedir-la o transmetre-la a tercers en tot o en part.  
  
6. Presentar a l'empresa beneficiària de la formació els entregables/informes d'activitat sol·licitats per l'IVACE.  
7. En el cas de persones jurídiques, els professionals que formen part de la borsa de tutors per compte de les dites persones jurídiques hauran de complir estrictament les obligacions assumides per la mercantil en el document d'adhesió al programa.  
  
Article 8. Revisió de les actuacions de formació  
L'IVACE podrà revisar en qualsevol moment l'actuació de cada un dels professionals que integren la borsa de tutors 2014, a fi de comprovar que la seua actuació respon a uns estàndards mínims de qualitat, èxit i bones pràctiques.  
En el cas que els proveïdors homologats incompliren els requisits establits en la present normativa i la resta de normes que s'apliquen perdran el dret a la permanència en la borsa, la qual cosa serà decidida per la comissió d'avaluació.  
  
  
DISPOSICIÓ FINAL  
  
Primera  
Es faculta el director general de l'IVACE per a dictar les resolucions necessàries per al desenrotllament, eficàcia i execució de la present convocatòria.  
  
Segona  
La present resolució entrarà en vigor l'endemà de la seua publicació en el Diari Oficial de la Comunitat Valenciana.  
  
València, 20 de març de 2014. - El president de l'IVACE: Máximo Buch Torralva.  
  
  
ANNEX  
Contingut i detalls específics dels programes formatius  
  
Tutoria d'Iniciació a l'exportació  
La formació, de caràcter pràctic, serà impartida per professionals amb experiència en exportació.  
La labor del personal tutor seleccionat per l'IVACE i elegit per les empreses beneficiàries del Programa convocat per l'IVACE serà formar les persones indicades per l'empresa corresponent en totes aquelles qüestions relacionades amb la internacionalització:  
- busca de canals de distribució,  
- negociació comercial,  
- selecció i participació en accions promocionals,  
- etc.  
L'empresa i el personal tutor aniran analitzant diferents aspectes del començament de la internacionalització de l'empresa a través de reunions setmanals (mínim de 10 hores mensuals i un màxim de 15 hores mensuals), amb uns continguts prèviament fixats i que permetran a l'empresa tindre un pla d'actuació concret en el mercat internacional.  
  
La formació es desenrotllarà durant 90 hores, en un període màxim de 6 mesos. La remuneració al personal tutor serà de quaranta euros per hora (40 ?/hora), IVA exclòs.  
En cas de realitzar gastos per desplaçaments extraordinaris, com ara desplaçaments, allotjaments, manutenció i altres d'acord amb les tasques assignades al personal tutor amb motiu de l'execució del Pla d'actuació, estos seran a càrrec de l'empresa beneficiària de la formació.  
  
El personal tutor entregarà un informe parcial als tres mesos de la iniciació de la tutoria sobre el desenrotllament de la formació i, a la finalització del programa, un informe sobre els resultats de la implementació del Pla d'actuació dissenyat amb l'empresa.  
  
  
Tutoria en Contractació Pública Internacional  
La formació, de caràcter pràctic, serà impartida per professionals amb experiència en contractació pública internacional.  
La labor del personal tutor seleccionat per l'IVACE i elegit per les empreses beneficiàries del programa convocat per l'IVACE serà formar les persones indicades per l'empresa corresponent en totes aquelles qüestions relacionades amb les estratègies de contractació pública en l'àmbit internacional.  
Es realitzarà un disseny del pla d'acció, després d'un diagnòstic inicial en què es definirà el seu grau de posicionament i necessitats formatives:  
- Anàlisi de la posició de l'empresa quant a la seua situació de partida: experiència, àrees d'activitat, servicis i productes exportables, valor afegit i elements diferenciadors.  
- Coneixement del mercat de la contractació pública internacional en els seus distints vessants i els seus procediments.  
- Assignació de recursos tècnics i humans.  
- Disseny d'un pla d'acció amb selecció de mercats i organismes contractants.  
- Estratègia d'accés a estos.  
La capacitació a l'empresa beneficiària es realitzarà a través de:  
- Reunions presencials en què s'explicarà el procediment que s'ha de seguir i es resoldran les qüestions que sorgisquen.  
- Seguiment a distància dels avanços de l'empresa en cada mòdul formatiu. Per a dur a terme este seguiment a distància s'habilitaran els canals de comunicació necessaris perquè l'empresa tinga en tot moment un suport personalitzat en la seua capacitació (via telefònica, skype, correu electrònic, etc.).  
La formació es desenrotllarà al llarg de 3 mesos, amb un màxim 30 hores de formació, de les quals un mínim de 20 hores seran presencials. La remuneració al personal tutor serà de seixanta euros per hora (60 ?/hora), IVA exclòs.  
El personal tutor entregarà un informe final als tres mesos de l'inici de la tutoria, amb les conclusions d'esta i recomanacions a l'empresa sobre la seua estratègia d'accés a les licitacions internacionals.  
  
  
  
EXPORNET, Tutoria en Màrqueting Digital Internacional  
La formació, de caràcter pràctic, serà impartida per professionals experts en posicionament internacional a través d'Internet.  
La labor del personal tutor seleccionat per l'IVACE i elegit per les empreses beneficiàries del programa serà formar les persones indicades per l'empresa corresponent en totes aquelles qüestions relacionades amb les estratègies de màrqueting digital en l'àmbit internacional:  
- Utilització d'Internet com a ferramenta de promoció  
- Selecció i planificació de les accions de màrqueting digital més adequades en funció del seu client/usuari, producte/servici, i país.  
- Increment del nombre de contactes comercials a través d'Internet i augment de les exportacions.  
- Aparició en les primeres posicions dels buscadors  
- Enfocament de la seua pàgina web cap als mercats i clients objectiu  
- Incorporació de les ferramentes més adequades que li permeten sostindre les estratègies i accions en Internet fins a la consecució dels seus objectius.  
En definitiva, amb este programa es pretén impulsar l'ús d'Internet com a ferramenta comercial d'àmbit internacional, a través del disseny del pla de màrqueting digital.  
La capacitació a l'empresa beneficiària es podrà realitzar a través de:  
- Reunions presencials en què s'explicarà el procediment que s'ha de seguir i es resoldran les qüestions que sorgisquen.  
- Seguiment a distància dels avanços de l'empresa en cada mòdul formatiu. Per a dur a terme este seguiment a distància s'habilitaran els canals de comunicació necessaris perquè l'empresa tinga en tot moment un suport personalitzat en la seua capacitació (via telefònica, skype, correu electrònic, etc.).  
La formació s'impartirà en un període màxim de 6 mesos, i constarà de tres fases, amb les característiques següents:  
  
Fase I: Objectius i estratègies en Internet  
A) Objectiu principal:  
La finalitat d'esta fase és aprendre a arreplegar i analitzar la informació necessària per a poder determinar els objectius i estratègies en Internet.  
B) Metodologia:  
- S'analitzarà la presència en Internet de l'empresa i la seua familiarització amb les accions que es realitzen en Internet.  
- S'analitzarà l'estratègia i model de negoci actual de l'empresa, destacant els mercats internacionals en què l'empresa vol reforçar la seua presència en Internet.  
- S'analitzarà la competència en Internet a nivell quantitatiu i qualitatiu.  
- S'establiran els objectius a aconseguir i estratègies a realitzar.  
- Es plantejarà com hauria de ser el suport web per a arribar a aconseguir objectius en funció de les estratègies plantejades.  
C) Entregables (per mitjans telemàtics):  
- Informe punt d'inici i definició consensuada d'objectius i estratègies.  
- Informe de posicionament en Internet respecte als competidors.  
  
- Informe de punts clau davant de la construcció/reforma del lloc web.  
Es recomana la realització de 2 reunions presencials, una inicial de presa de dades i informació i una posterior per a exposar el diagnòstic generat a partir de l'anàlisi interna de la informació aportada per part de l'empresa beneficiària  
  
Fase II: Accions de màrqueting digital en l'àmbit internacional  
A) Objectiu principal:  
Aprendre a seleccionar i planificar les accions de màrqueting digital més adequades en funció del seu client/usuari, producte/servici, i país.  
  
B) Metodologia:  
Anàlisi i selecció de ferramentes de màrqueting digital d'acord amb les estratègies i objectius a aconseguir:  
- Determinació del posicionament actual de la pàgina web de l'empresa, proporcionant les recomanacions necessàries per a obtindre un millor posicionament en buscadors natural (orgànic - Search Engine Optimization ?SEO-).  
- Busca i selecció d'altres ferramentes de màrqueting digital com els mercats digitals, directoris en línia, estratègies de Search Engine Marketing (SEM), i altres ferramentes com les utilitzades en el web 2.0 i les xarxes socials - Social Media Marketing (SMM).  
- Recomanacions i metodologia que s'ha de seguir (analítica web) per al control i seguiment de les accions realitzades en Internet.  
C) Entregables (per mitjans telemàtics):  
- Pla d'accions de màrqueting digital a realitzar.  
- Recomanacions per a sostindre les estratègies i accions en Internet en el temps fins a la consecució d'objectius.  
Es recomana la realització d'una reunió presencial en què s'exposarà el pla d'acció, confeccionat segons el diagnòstic i els objectius establits en les reunions prèvies amb l'empresa i fruit del treball del tutor en col·laboració amb l'empresa beneficiària.  
Fase III: Implementació  
A) Objectiu principal:  
Ajudar l'empresa a posar en marxa les accions en Internet detallades en el pla d'acció.  
B) Metodologia:  
- Juntament amb els responsables de l'empresa encarregats del projecte Internet, es procedirà a planificar i posar en marxa les diferents accions que conté el Pla.  
?També es definiran recomanacions i metodologia que s'ha de seguir (analítica web) per al control i seguiment de les accions realitzades en Internet per a arribar al Retorn de la Inversió (ROI).  
C) Entregables  
Recomanacions per a sostindre les estratègies i accions en Internet en el temps fins a la consecució d'objectius.  
Es recomana la realització de dos reunions presencials, una inicial per a establir les recomanacions i pautes d'implementació de les accions integrades en el pla elaborat i una altra per a implementar la metodologia de control i seguiment.  
La remuneració al personal tutor es farà contra l'entrega de la factura corresponent i dels entregables indicats en cada fase, segons els imports següents (IVA exclòs):  
- Fase I: 500 -  
- Fase II: 750 -  
- Fase III: 1.250 -  
  
Tutoria de Finançament Internacional  
La formació, de caràcter pràctic, serà impartida per professionals amb experiència en finançament internacional.  
La labor del personal tutor seleccionat per l'IVACE i elegit per les empreses participants en el Programa serà formar les persones indicades per l'empresa corresponent en totes aquelles qüestions relacionades amb les estratègies de busca de finançament en l'àmbit internacional:  
  
- Anàlisi del model de negoci adaptant-lo a les exigències actuals de mercat  
- Optimització del dit model de negoci fent-lo eficient i atractiu  
  
- Busca de socis financers per a potenciar l'obtenció de finançament  
  
En definitiva, amb este programa es pretén millorar el posicionament competitiu de l'empresa a través del coneixement de les ferramentes per a la busca de finançament internacional específic.  
La capacitació a l'empresa beneficiària es podrà realitzar a través de:  
- Reunions presencials en què s'explicarà el procediment que s'ha de seguir i es resoldran les qüestions que sorgisquen.  
- Seguiment a distància dels avanços de l'empresa en cada mòdul formatiu. Per a dur a terme este seguiment a distància s'habilitaran els canals de comunicació necessaris perquè l'empresa tinga en tot moment un suport personalitzat en la seua capacitació (via telefònica, skype, correu electrònic, etc.).  
La formació s'impartirà en un període màxim de 6 mesos i constarà de 2 fases amb les característiques següents:  
  
Fase I: Anàlisi i optimització del model de negoci de l'empresa  
A) Objectiu principal  
La finalitat d'esta fase és:  
D'una banda, aprendre a dissenyar un pla d'empresa que incloga les principals variables de la companyia com ara vendes, costos fixos, costos variables o marges de contribució.  
D'altra banda, preparar un teaser d'inversió, document representatiu dels avantatges competitius de l'empresa, orientat a facilitar als potencials inversors el model de negoci de la companyia  
B) Metodologia  
- S'analitzaran variables de l'empresa com el model de negoci actual, la cartera de productes o servicis, la presència internacional, el pla d'internacionalització, les seues vendes i aliances estratègiques  
- Es formarà l'empresa en l'optimització del dit model de negoci, fent-lo més eficient i atractiu.  
- Es definiran el pla d'empresa i el teaser d'inversió  
C) Entregables (per mitjans telemàtics)  
- Document d'anàlisi estratègica on s'incorporen els aspectes de millora consensuats amb l'empresa  
?Pla d'empresa  
- Teaser d'inversió  
Es recomana la realització de 3 reunions presencials: una inicial d'anàlisi de posicionament de l'empresa; una intermèdia, de revisió del model de negoci adaptat a mercats internacionals i una posterior, per a definir el teaser d'inversió.  
  
Fase II: Alternatives de finançament internacional  
A) Objectiu principal  
Aprendre a identificar i seleccionar les fonts d'inversió adequades per al projecte empresarial prèviament definit  
B) Metodologia  
- Conéixer les fonts d'inversió privada, entitats bancàries o finançament públic  
- Identificació potencials inversors amb dades de contacte  
- Guia de passos que s'ha de seguir: recomanació de les directrius a l'empresa per a saber negociar i tractar d'obtindre alguna de les fonts de finançament prèviament identificades.  
C) Entregables  
- Llista d'inversors potencials amb dades de contacte  
- Llista de directrius a l'empresa per a saber negociar amb les fonts de finançament  
Es recomana la realització d'una reunió presencial per a tractar les tècniques d'identificació i selecció de fonts d'inversió i la forma d'aproximació a estes.  
La remuneració al personal tutor es farà contra l'entrega de la factura corresponent i dels entregables indicats en cada fase, segons els imports següents (IVA exclòs):  
- Fase I: 2.700 -  
- Fase II: 900 -